
            REPUBLIKA HRVATSKA

   KRAPINSKO-ZAGORSKA ŽUPANIJA

     OPĆINA SVETI KRIŽ ZAČRETJE

       JEDINSTVENI UPRAVNI ODJEL 
KLASA: 112-01/26-01/002
URBROJ: 2140-28-04/1-26-4
Sveti Križ Začretje, 12.10.2026.

Sukladno članku 17. i 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine 86/08, 61/11, 04/18, 112/19 i 17/25), pročelnica Jedinstvenog upravnog odjela Općine Sveti Križ Začretje objavila je Natječaj za radno mjesto Viši stručni suradnik za komunalno gospodarstvo, a u vezi čega dajemo slijedeće:
OBAVIJESTI I UPUTE
Opis poslova:
· sudjeluje u izradi planova, programa i izvješća iz područja komunalnog gospodarstva, prati propise iz područja komunalnog gospodarstva, prati primjenu i realizaciju poslova komunalnog redarstva na području Općine Sveti Križ Začretje te sudjeluje u izradi prijedloga akata za Općinsko vijeće, sudjeluje u izradi prijedloga Proračuna u dijelu koji se odnosi na komunalne djelatnosti 
· koordinira poslove oko izgradnje i održavanja objekata i uređaja komunalne infrastrukture

            (opskrba pitkom vodom, odvodnja i pročišćavanje otpadnih voda nerazvrstane ceste, javne

površine, parkirališta, javna rasvjeta, odvoz komunalnog otpada, održavanje čistoće i dr.) 

· izrađuje troškovnike i tehničku natječajnu dokumentaciju za potrebe provedbe natječaja prema Zakonu o javnoj nabavi i Zakonu o komunalnom gospodarstvu

· prati izvršenje investicija, troškova održavanja i provođenje kapitalnih projekata te vodi i nadzire poslove te surađuje s izvođačima i nadzornim inženjerima po sklopljenim ugovorima za izvođenje radova, nabavu roba ili usluga, održavanje komunalne infrastrukture,

· kontrolira izvršene radove i ovjerava situacije te sastavlja primopredajne zapisnike po izvršenim radovima

· sudjeluje u uređenju i planiranju organizacije, financiranja i provedbe zaštite i spašavanja, obrane, civilne zaštite, zaštite od požara i elementarnih nepogoda te poslova vatrogastva

· pokreće i sudjeluje pri nadležnim tijelima u postupcima ovjere elaborata ishođenja lokacijskih dozvola, potvrda na glavni projekt,  rješenja o uvjetima gradnje za projekte Općine i pribavlja potrebnu prateću dokumentaciju

· sudjeluje u izradi i donošenju dokumenata prostornog i urbanističkog uređenja (prostorni, urbanistički i detaljni planovi, program mjera, izvješća o stanju u prostoru) i ostalih dokumenata

· vodi upravne postupke i rješava u upravnim stvarima u predmetima koji se odnose na

priključenju na komunalnu infrastrukturu, uzurpacije javnih putova, uklanjanja kioska, pokretnih naprava

· prati nacionalne natječaje i natječaje fondova Europske unije te surađuje u apliciranju na iste 

· radi i druge poslove po nalogu pročelnika

Podaci o plaći: 

Podaci o plaći radnog mjesta propisani su Odlukom o koeficijentima za obračun plaće službenika i namještenika u Jedinstvenom upravnom odjelu Općine Sveti Križ Začretje (Službeni glasnik Krapinsko- zagorske županije broj 60A/23 i 23/26) i Odlukom o visini osnovice za obračun plaće službenika i namještenika u Jedinstvenom upravnom odjelu Općine Sveti Križ Začretje (Službeni glasnik Krapinsko- zagorske županije broj 36/24).  Za poslove viši stručni suradnik za komunalno gospodarstvo određen je koeficijent složenosti poslova 3.20  i osnovica za obračun plaće u iznosu od 700,00 €. Plaću službenika čini umnožak osnovice za obračun plaće i koeficijent složenosti poslova radnog mjesta uvećan za 0,5% za svaku navršenu godinu radnog staža.      
Način obavljanja prethodne provjere znanja i sposobnosti kandidata:

Testiranje se sastoji iz provjere znanja i sposobnosti kandidata bitnih za obavljanje poslova radnog mjesta na koje se kandidat prima.
Prethodna provjera znanja i sposobnosti obuhvaća:

· Poznavanje propisa iz oblasti rada jedinica lokalne uprave,
· Korištenje osobnim računalom
· Intervju s kandidatima koji su ostvarili najmanje 50% bodova iz svakog dijela prethodne provjere znanja i sposobnosti (pisano testiranje i provjera znanja na osobnom računalu).
      Pravni izvori za pripremanje kandidata za testiranje:

· Statut Općine Sveti Križ Začretje („Službeni glasnik Krapinsko-zagorske županije“ br. 21/21)

· Zakon o komunalnom gospodarstvu (“Narodne novine”  68/18, 110/18, 32/20, 145/24)

· Zakon o gradnji (NN 155/25)
· Zakon o građevinskoj inspekciji (NN 153/13, 145/24) 
· Zakon o Državnom inspektoratu (NN 115/18,117/21, 67/23 i 155/23)
· Zakon o grobljima (NN 78/25, 80/25) 
· Zakon o općem upravnom postupku („Narodne novine“ 47/09, 110/21).
Napomena: pravni izvori za pripremanje kandidata za prethodnu provjeru znanja i sposobnosti putem pisanog testiranja su i sve možebitne izmjene i dopune navedenih zakona, a koje će biti na snazi u vrijeme održavanja pisanog testiranja.
Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja. 
Smatra se da je kandidat, koji nije pristupio prethodnoj provjeri, povukao prijavu na natječaj.

Po dolasku na prethodnu provjeru znanja i sposobnosti, od kandidata će se zatražiti predočenje odgovarajuće isprave (osobne iskaznice, putovnice ili vozačke dozvole) radi utvrđivanja identiteta. Kandidati koji ne mogu dokazati identitet ne mogu pristupiti prethodnoj provjeri znanja i sposobnosti.

Nakon utvrđivanja identiteta kandidata, prethodna provjera znanja i sposobnosti započinje pisanim testiranjem. 

Kandidatima će biti podijeljena pitanja za provjeru znanja iz odredbi gore navedenih propisa. Pismeni test popunjava se na način da kandidat upisuje odgovore na prazne crte uz postavljeno pitanje. Vrijeme predviđeno za popunjavanje testa je 20 minuta, a kandidat na ovom dijelu testiranja može ostvariti ukupno 10 bodova. Na pisanom testiranju nije dozvoljeno koristiti se literaturom i zabilješkama, napuštati prostoriju, razgovarati s ostalim kandidatima niti na bilo koji drugi način remetiti koncentraciju kandidata, a mobitel je potrebno isključiti.

Nakon pisanog testiranja kandidati će pristupiti provjeri znanja rada na osobnom računalu. Provjera traje maksimalno 30 minuta, a sastoji se u praktičnoj provjeri poznavanja MS Word i MS Excel programa te WEB i e-mail servisa. Provjera se izvodi na osobnom računalu, a kandidat na istoj može dobiti do 10 bodova.
Intervju se provodi samo s kandidatima koji su ostvarili najmanje 50% bodova iz svakog dijela prethodne provjere znanja i sposobnosti. 

Povjerenstvo za provedbu natječaja kroz intervju s kandidatima utvrđuje snalažljivost, komunikativnost, kreativnost, profesionalne ciljeve i motivaciju za rad u Jedinstvenom upravnom odjelu Općine Sveti Križ Začretje. Rezultati intervjua boduju se s od 1 do 10 bodova. 
Nakon provedenog postupka prethodne provjere znanja i sposobnosti, Povjerenstvo za provedbu natječaja sastavlja Izvješće o provedenom postupku i utvrđuje rang listu kandidata prema ukupnom broju ostvarenih bodova na pisanom testiranju, provjeri znanja rada na osobnom računalu i  intervjuu.

Izvješće o provedenom postupku i rang listu kandidata Povjerenstvo dostavlja pročelniku.

Pročelnik donosi  rješenje o prijmu u radni odnos na neodređeno vrijeme za izabranog kandidata koje se dostavlja svim kandidatima prijavljenim na  natječaj.

Izabrani kandidat mora dostaviti uvjerenje o zdravstvenoj sposobnosti prije donošenja rješenja o prijmu u radni odnos. 

POZIV NA PRETHODNU PROVJERU ZNANJA I SPOSOBNOSTI BIT ĆE OBJAVLJEN, NAJMANJE 5 DANA PRIJE PRETHODNE PROVJERE ZNANJA I SPOSOBNOSTI NA SLUŽBENOJ WEB STRANICI I NA OGLASNOJ PLOČI OPĆINE SVETI KRIŽ ZAČRETJE.

Pročelnica Jedinstvenog upravnog odjela 

